මහනුවර මහියංගනය A 26 මාර්ගයේ බීමතින් රිය ධාවනය කළ රියැදුරන් හා ජංගම දුරකථන භාවිත කරමින් බස් රථ ධාවනය කළ රියැදුරන් හය දෙනකුට තෙල්දෙනිය දිසා විනිසුරු රොහාන් ජයවර්ධන මහතා දැඩි ලෙස හා තරයේ අවවාද කරමින් ඊයේ දින රුපියල් තිස් දෙදහසක දඩයක් නියම කෙළේය.තෙල්දෙනිය නගරය හරහා මහනුවර දෙසට ධාවනය වු බස් රථ දෙකක රියදුරන් දෙදෙනක් ජංගම දුරකථන භාවිතා කරමින් එම බස් රථ ධාවනය කිරිම පිලිබඳ එම රියැදුරන් දෙදෙනාට රුපියල් දෙදහක (රුපියල් 2000/ක) දඩයක්ද, අධික ලෙස බීමත්ව ත්‍රි රෝද රථ ධාවනය කළ රියදුරන් දෙදෙනකුට රුපියල් විසිඑක් දහසක (රුපියල් 21,000/ක) දඩයක්ද, අනෙක් බීමත් රියදුරාට රුපියල් හත්දහස් පන්සියයක (7500/ක) දඩයක් නියමකරමින් ඔහු රියදුරු බල පත්‍රය මාස තුනකට අත්හිටු විමටත් තෙල්දෙනිය දිසා විනිසුරු රෝහාන් ජයවර්ධන මහතා එදිනම නියම කෙළේය.මේ ප්‍රධාන මාර්ගයේ දිවා කාලයේ දි හා රාත්‍රි කාලවල දී ජංගම දුරකථන භාවිතා කරමින් නොසැලකිලිමත් ලෙස තනි අතින් රිය ධාවනය කිරිම හා බීමතින් අධික වේගයෙන් රිය ධාවනය කිරිම හේතුවෙන් දිනපතා සිදුවන රිය අනතුරු වැඩි වී තිබෙන බව තෙල්දෙනිය පොලිසියේ රථවාහන අංශයේ ස්ථානාධිපති පොලිස් පරික්ෂක රණවීර මහතා ඇතුළු එම නිලධාරින් පවසයි.